text: Jan Frodeno guanya per tercer cop l'Ironman de Hawaii - Diari de Girona
  Jan Frodeno guanya per tercer cop l'Ironman de Hawaii
  El trialeta establert a Girona fa història trencant el rècord de la prova amb 7h51:13
  marc verdaguer 13.10.2019 | 11:47
  Jan Frodeno, celebrant la victòria
  Arxiu: Frodeno, llegenda del triatló i veí de Girona
  Als seus 38 anys, i establert permanentment a Girona des de fa temps, l'alemany Jan Frodeno ha fet història aquesta matinada en les proves de llarga distància proclamant-se per tercer cop Campió del Món en el mític Ironman de HawaÏ que ha guanyat establint un nou rècord de la prova. Frodeo només ha necessitat 7 hores, 51 minuts i 13 segons per fer els 3.860 metres nedant, els 180 quilòmetres en bici i els 42,2 quilòmetres de cursa a peu. Tim O'Donnell (7h59'40'') i Sebastian Kienle (8h02'04'') han acompanyat Frodeno en el podi. En categoria femenina, la també alemanya Anne Haug ha guanyat amb un temps de 8h40'10''.
  — IRONMAN Triathlon (@IRONMANtri) 13 de octubre de 2019
  Frodeno, que en el seu moment va ser campió olímpic de triatló als Jocs de Pequín de l'any 2008; i ara, després d'una temporada perfecta on també es va proclamar Campió d'Europa a Frankfurt, ha guanyat per tercer cop a Kona en la mítica prova de Hawaii que ha estat preparant els últims mesos a Girona amb la companyia del triatleta garrotxí Nan Oliveras i de l'australià Nick Kastelein.